एकल आधार पर 2017-18 में फ्लिपकॉर्ट कुल घाटा कम होकर 1,157 करोड़ रुपए पर आ गया जबकि आय बढ़कर 2,790.2 करोड़ रुपए हो गई। फ्लिपकॉर्ट कई कंपनियां चलाती है। फ्लिपकॉर्ट इंटरनेट के माध्यम से वह ई-कॉमर्स और सहायक सेवाएं देती है। फ्लिपकॉर्ट इंटरनेट की आय मुख्यत: संग्रह, ई-बाजार, भंडारण और रसद जैसी सेवाओं से होती है। इस साल की शुरुआत में दिग्गज अमेरिकी कंपनी वॉलमार्ट ने 16 अरब डॉलर में फ्लिपकॉर्ट की करीब 77 प्रतिशत हिस्सेदारी खरीदी है।